[pic] | AZ EURÓPAI KÖZÖSSÉGEK BIZOTTSÁGA |

Brüsszel, 4.2.2008

COM(2008) 63 végleges

A BIZOTTSÁG IDŐKÖZI JELENTÉSEAZ EURÓPAI PARLAMENTNEK ÉS A TANÁCSNAK

a Bulgária által az együttműködési és ellenőrzési mechanizmus révén tett előrehaladásról

A BIZOTTSÁG IDŐKÖZI JELENTÉSEAZ EURÓPAI PARLAMENTNEK ÉS A TANÁCSNAK

a Bulgária által az együttműködési és ellenőrzési mechanizmus terén tett előrehaladásról

BEVEZETÉS

Amikor Bulgária 2007. január 1-jén belépett az EU-ba, hatályba lépett egyidejűleg az együttműködési és ellenőrzési mechanizmus[1] is, amelynek célja segítséget nyújtani Bulgáriának az igazságügyi reform, valamint a korrupció és a szervezett bűnözés elleni küzdelem területén fennálló elmaradások orvoslásában, továbbá figyelemmel kísérni az e téren elért haladást.

E jelentés az együttműködési és ellenőrzési mechanizmus keretén belül a Bizottság által benyújtott második jelentés[2]. Az első jelentés óta eltelt hat hónap úgy tűnik, túl rövid volt ahhoz, hogy Bulgária valamennyi elmaradást orvosolja, és hogy a Bizottság megismételje a múlt júniusban végzett értékelést. Ennélfogva a jelentés az előrehaladás tényszerű közlésére szorítkozik, anélkül, hogy az együttműködési és ellenőrzési mechanizmus keretén belül meghatározott egyes kritériumokkal kapcsolatban elért eredményekről részletes értékelést nyújtana. Ezen időközi jelentés továbbá áttekintést nyújt a Bulgáriának az említett kritériumokkal kapcsolatban nyújtott támogatásról, amelyre úgy került sor, hogy figyelembe vették a segítségnyújtás terén esetlegesen meglévő hiányosságokat, és az országot teljes körű támogatásban részesítették.

AZ IGAZSÁGÜGYI REFORM, VALAMINT A KORRUPCIÓ ÉS A SZERVEZETT BűNÖZÉS ELLENI KÜZDELEM: JELENLEGI HELYZET

A 2007. júniusi felülvizsgálat nyomon követése: a cselekvési terv

A Bizottság utolsó, 2007. júniusi jelentése óta Brüsszelben és Szófiában szoros és állandó párbeszéd alakult ki a bolgár hatóságokkal. Bulgária rendszeresen közli a Bizottsággal a mindenkori helyzetre vonatkozó részleteket.

A bolgár hatóságok elfogadták a Bizottság javaslatát, mely szerint fogalmazzanak meg cselekvési tervet arról, ahogyan Bulgária teljesíteni kívánja az említett kritériumokat. A Bizottság ebben Bulgáriát úgy támogatta, hogy módszertani értékelést készített a cselekvési tervhez, amelyet aztán a bolgár kormány 2007 októberében, az érintettekkel folytatott konzultációt követően, részletesen kidolgozott formában hagyott jóvá és nyújtott be a Bizottságnak[3]. A cselekvési terv időben való elkészítése és elfogadása – amely összehangolt erőfeszítéseket és jelentős források rövid időn belüli mozgósítását tette szükségessé – a bolgár hatóságok komoly elkötelezettségét tükrözi.

Az előrehaladás aktuális eredményei

1. kritérium: Az igazságszolgáltatási rendszer függetlenségével és elszámoltathatóságával kapcsolatos kételyek felszámolását eredményező alkotmánymódosítások elfogadása

- Az országgyűlésnek módosítania kell a bolgár alkotmányt

- Az országgyűlésnek végre kell hajtania a szükséges változtatásokat az igazságszolgáltatási rendszerről szóló törvényben

- A Független Igazságszolgáltatási Felügyeletet létre kell hozni és működtetni kell, valamint közzétenni az első eredményeket és értékelni a munkáját

Az alkotmány szükséges módosításait 2007 februárjában fogadták el. Az igazságszolgáltatási rendszerről szóló új törvényt 2007 júliusában fogadták el. Létrejött a Legfelsőbb Igazságszolgáltatási Tanács, és a parlamenti és a bíró tagok megválasztását követően megkezdi működését. A Legfelsőbb Igazságszolgáltatási Tanács főfelügyelőjét, továbbá a 10-ből 8 felügyelőjét a Parlament 2007. december 19-én megválasztotta. A Felügyelet előreláthatólag 2008 első negyedévében kezdi meg működését.

2. kritérium: Az igazságszolgáltatási rendszerről szóló új törvény és az új polgári perrendtartás elfogadásával és végrehajtásával átláthatóbb és hatékonyabb igazságszolgáltatás biztosítása. Ezen új törvények és a büntető- és a közigazgatási eljárási törvénykönyv hatásáról szóló jelentés elkészítése, különösen a tárgyalást megelőző szakasz tekintetében

- Az új polgári perrendtartás elfogadása

- Az igazságszolgáltatási rendszerről szóló új törvény elfogadása, amely figyelembe veszi az alkotmánymódosításokat és a felülvizsgálatot végző szakértők ajánlásait

- Az új törvénykönyvek ellenőrzési rendszerének megteremtése

- Rendszeres időközökben történő jelentéstétel az ellenőrző folyamat eredményéről, különös tekintettel a tárgyalás előtti szakaszra és az ítéletek végrehajtására

- Adott esetben a vonatkozó törvénykönyvek és jogszabályok módosítása

Az új polgári perrendtartást 2007 júliusában fogadták el, és 2008 márciusától lép hatályba. A megfelelő másodlagos jogszabályok megalkotására munkacsoportokat állítottak fel.

Az igazságszolgáltatási rendszerről szóló új törvényt 2007 júliusában fogadták el, amely állandó testületként létrehozza a Legfelsőbb Igazságszolgáltatási Tanácsot, valamint a szakértők által felvetett olyan problémák megoldását célozza, mint például a feladatok megosztása a Legfelsőbb Igazságszolgáltatási Tanács és az Igazságügyi Minisztérium felügyeletei között.

A közigazgatási eljárási törvénykönyv és a büntetőeljárási törvénykönyv végrehajtásának ellenőrzésére létrehozott munkacsoportok megállapításait rendszeresen közzéteszik az interneten[4]. Az új polgári perrendtartás végrehajtását ellenőrző rendszert még ki kell alakítani. A bolgár hatóságok továbbá új törvényt kívánnak kidolgozni a teljes jogalkotási folyamat szabályozására[5].

A bolgár büntetőeljárási törvénykönyv által a tárgyalást megelőző szakaszban bevezetett alaki korlátozások lassítják a bírósági eljárásokat, és a jelentések szerint gyakran ahhoz vezetnek, hogy a bíróság visszautalja az ügyet az ügyészséghez. A magas szinten elkövetett, korrupciógyanús és a szervezett bűnözéssel kapcsolatos ügyeket továbbra is gyakran visszautalják, és eljárási okokra hivatkozva hosszasan késleltetik[6]. A bolgár büntető törvénykönyv nem alkalmaz megfelelő elkülönítést a bűncselekmények foka tekintetében, és a szerkezetét tekintve elavultnak tűnik[7].

A Nemzetbiztonsági Ügynökség 2007 végén történő felállítása vitát váltott ki a vizsgálóbírók ( sledovateli ) jogkörének a magas szinten elkövetett korrupciós ügyekre és a szervezett bűnözéssel kapcsolatos ügyekre történő kiterjesztése miatt. Viták folynak arról, hogy kell-e módosítani a büntetőeljárási törvénykönyvet annak érdekében, hogy a főügyész eseti elbírálás alapján vizsgálóbírói nyomozást rendelhessen el, amennyiben az ügy ténybeli vagy jogi bonyolultsága vagy jelentős közérdek ezt megkívánja[8]. A vizsgálóbírók feladatkörének bármely változtatása ellentmondani látszik Bulgária azon kötelezettségvállalásának, hogy korlátozza a vizsgálóbírók hatáskörét, amiről viszont még a csatlakozás előtt megállapodás született.

3. kritérium: A bírói testület reformjának folytatása a professzionalizmus, az elszámoltathatóság és a hatékonyság erősítése érdekében. E reform hatásainak értékelése és az eredmények éves közzététele

- Átlátható és teljesen működőképes döntéshozatali folyamat megalkotása a Legfelsőbb Igazságszolgáltatási Tanácsban a jövőben létrehozandó Felügyelet általi fegyelmi vizsgálatokra vonatkozóan

- A igazságügyi tisztviselőkre vonatkozó etikai kódex teljes és mindenre kiterjedő alkalmazása, különös tekintettel a jogsértés esetén követendő vizsgálati eljárásokra, a kihallgatásra és a felmentésre, illetve a büntetőeljárásra

- A felvételi vizsgarendszer alkalmazásának ellenőrzése és az igazságügyi tisztviselők teljesítményértékelése

- Az igazságszolgáltatási rendszer reformja értékelésének évenkénti közzététele, különös tekintettel a professzionalizmushoz, az elszámoltathatósághoz és a hatékonysághoz kapcsolódó egyedi problémák megoldására

- Az ügyészi szerveknél használandó, az esetek véletlenszerű kiosztását lehetővé tévő szoftver bevezetése

- Az új törvények végrehajtásával kapcsolatos képzések ösztönzése

A 2. kritériumnál felsorolt intézkedéseken túl a Legfelsőbb Igazságszolgáltatási Tanácson belül fegyelmi bizottság alakult az igazságügyi tisztviselőkre vonatkozó etikai kódex alkalmazására . A bizottság még nem folytatott le ügyeket, noha az új összetételű Legfelsőbb Igazságszolgáltatási Tanács által alkalmazott fegyelmi szankciók a jogsértések üldözése terén szigorú hozzáállást mutatnak[9].

Az igazságszolgáltatás hatékonyságának ellenőrzése terén azonban hátrányként hat a megfelelő adatok és a kvalitatív elemzés szükséges kapacitásának hiánya. Nincs elegendő megbízható adat az ügyek nyomon követéséről a tárgyalást megelőző szakaszban és tárgyalás szakaszában. A magas szinten elkövetett korrupcióval és szervezett bűnözéssel kapcsolatos ügyekre vonatkozó, a Bizottságnak a 4. és 6. kritérium keretében benyújtott adatok nem teszik lehetővé az igazságszolgáltatási vagy nyomozói szervek teljesítményének értékelését. Fontos és sürgető, hogy Bulgária továbbfejlessze adatgyűjtési és osztályozási kapacitásait. Az egységes információs rendszer teljes kiépítése e tekintetben sürgető lenne. A cselekvési terv a 3. kritérium tekintetében számos egymással összefüggő intézkedést irányoz elő az igazságügyi reform előrehaladásának figyelemmel kísérésére és fenntarthatóságának biztosítására. Ez magában foglalja a kinevezésekkel és pályázatokkal kapcsolatos panaszok közzétételét, valamint a Legfelsőbb Igazságszolgáltatási Tanács által a felvételi eljárások tekintetében végzett ellenőrzések eredményeinek közzétételét. Megtalálható benne továbbá az igazságügyi tisztviselők folyamatos továbbképzését célzó számos intézkedés is.

4. kritérium: Magas szinten elkövetett, korrupciógyanús ügyekben komoly, pártatlan nyomozások indítása és ezekről jelentés készítése. A közintézmények belső vizsgálatairól és a magas rangú tisztviselők vagyonának közzétételéről szóló jelentés készítése

- A nyomozások minősége, valamint az ezekről szóló jelentések javítása érdekében segítséget és iránymutatást nyújtó tagállami szakértők bevonása

- A korrupcióellenes küzdelemmel foglalkozó testületek intézményi szerkezetének ésszerűsítése és összehangolása

- A visszaéléseket bejelentő személyek biztonságát garantáló adminisztratív intézkedések meghozatala

- A közigazgatás felügyeleteinek függetlenségét garantáló jogszabályok teljes végrehajtása és a megelőzés vizsgálatok során betöltött szerepének erősítése

- A vizsgálati és bűnüldöző szervekre gyakorolt befolyás megelőzésére és leküzdésére tett intézkedések végrehajtásáról szóló jelentés, különös tekintettel a korrupcióval vádolt bűnüldöző szervek elleni büntetőeljárások felfüggesztésére/megszüntetésére/megindítására

- A vagyonbevallások hitelt érdemlő ellenőrzési mechanizmusának létrehozása, valamint a hamis vagy pontatlan bevallások hatékony szankcionálása

Bulgáriában a magas szinten elkövetett korrupciós ügyek terén 51 vádindítvány, 20 jogerős ítélet és 7 felmentés született a 2007. július 1. és október 31. közötti időszakban. A bírói testületen belül 11 tárgyalást megelőző eljárás indult, ítélet azonban nem született . Bulgária továbbá jelentős számú tervezett és ad hoc jellegű ellenőrzésről tett jelentést a közigazgatási szerveken és a bírói karon belül[10]. Nem állnak rendelkezésre a nyomozási stratégiákra, ellenőrzési prioritásokra és a kockázatértékelésre vonatkozó kvalitatív adatok, ami lehetetlenné teszi annak értékelését, hogy ezek a fellépések milyen mértékben járulnak hozzá Bulgáriában a magas szinten elkövetett korrupció elleni harchoz.

A jelentésben a további szervezési erőfeszítések vállalása mellett konkrét eredmények nem szerepelnek a korrupció elleni küzdelemben részt vevő különféle szervek közötti együttműködés fejlesztése tekintetében. A Miniszterek Tanácsának korrupcióellenes bizottsága 2008 februárjáig cselekvési tervet készít a kapacitások megerősítése, az együttes fellépések végrehajtása és az intézmények közötti együttműködés fejlesztése érdekében[11].

Nem hoztak intézkedéseket a visszaéléseket bejelentő személyek biztonságának védelmére. A cselekvési tervben előirányoztak egy kerekasztal tárgyalást a visszaéléseket bejelentő személyek biztonságát védő, meglévő jogi keret végrehajtásáról, valamint terveztek egy 2008 februárjában–márciusában tartandó figyelemfelkeltő kampányt is.

5. kritérium: A korrupció megelőzésére és megfékezésére irányuló további intézkedések foganatosítása, különösen a határoknál és a helyi önkormányzatoknál.

- A fegyelmi szankciók és a zéró tolerancia politikájának végrehajtása, elsősorban az Állat-egészségügyi Szolgálatnál, a vámhivataloknál, az útfelügyeletnél és egyéb hasonló szerveknél

- Elektronikus fizetési rendszerek bevezetése és a határokon szolgálatot teljesítő tisztek véletlenszerű műszakbeosztása

- Rendszeres időközökben ellenőrzések végrehajtása, ezek eredményeinek közzététele, valamint a megállapítások nyomon követésének biztosítása

- Jelentéstétel az indokolatlan vagyonosodás eseteivel kapcsolatos vizsgálatokról

A megelőzést szolgáló intézkedések, a képzések és az olyan legjobb gyakorlatok állandó eljárásokba való beiktatása, mint például az elektronikus ügyiratrendszer[12], valamint az ügyek véletlenszerű kiosztása és a rotációs elv csökkentette a korrupció lehetőségét a Határrendőrségnél és a Vámhivatalnál. Egy a holland autóklub által 2007 augusztusában végzett közvéleménykutatás is megerősítette ezt az irányvonalat. Bulgária jelentésében beszámolt a Határrendőrségnél és a Vámhivatalnál végzett ellenőrzésekről, fegyelmi eljárásokról és szankciókról. A Bizottságnak azonban ezen ügyek és szankciók tekintetében nem áll elegendő részlet a rendelkezésére, amelyek révén ezen a ponton következtetéseket tudna levonni[13].

Három régióban kísérleti jelleggel bevezették az eKormányzat rendszert és az érkezés alapján kiadott sorszám szerinti ügykezelést.

Az indokolatlan vagyonosodás tekintetében a Vámhatóságnál megelőző jellegű vizsgálatokat hajtottak végre. További információ nem áll rendelkezésre az indokolatlan vagyonosodás tekintetében más területeken tett erőfeszítésekről. Megelőző jellegű, kockázatelemzésre alapuló ellenőrzéseket kellene végrehajtani, amelyeket ki kellene terjeszteni a helyi önkormányzatokra és az egyéb veszélyeztetett szektorokra is.

Bulgária területén továbbra is vannak vámmentesen árusító benzinkutak, valamint vámmentesen árusító üzletek, mégpedig a Törökországgal és Szerbiával szomszédos külső határokon, amelyek 2007 során jelentősen növelték forgalmukat. Ezek a helyek a helyi korrupció és a szervezett bűnözés fókuszpontjai.

Bulgária jelentésében szerepel, hogy a legutóbbi helyi választások óta felmerült korrupciógyanús ügyek 13 tárgyalást megelőző eljárást eredményeztek a büntető törvénykönyv 2007. októberi módosítása óta, amely büntetni rendeli a szavazatvásárlást[14].

6. kritérium: A szervezett bűnözés elleni küzdelem stratégiájának végrehajtása, a súlyos bűncselekményekre, a pénzmosásra, valamint a bűnözők javainak szisztematikus elkobzására összpontosítva. Az e területeken indított új és folyamatban lévő nyomozásokról, vádemelésekről és ítéletekről szóló jelentések készítése

- A nyomozások minősége, valamint az ezekről szóló jelentések javítása érdekében segítséget és iránymutatást nyújtó tagállami szakértők bevonása

- Cselekvési terv készítése a szervezett bűnözés elleni küzdelem stratégiájának végrehajtására, valamint rendszeres időközökben jelentéstétel a végrehajtásról

- A bűncselekményből származó vagyoni eszközök elkobzására vonatkozó jogszabályok teljes körű végrehajtása

- Rendszeres jelentéstétel, valamint az új és folyamatban lévő nyomozások, vádemelések és ítéletek belső ellenőrzése

- Az ellenőrzések eredményeinek közzététele

- A pénzmosás elleni küzdelmet célzó új jogszabályok végrehajtása

A 2007. július 1. és december 31. közötti időszakban Bulgária 48 tárgyalást megelőző nyomozást indított olyan bűncselekmények ügyében, amelyek a szervezett bűnözéssel kapcsolatosak; 21 vádindítványt nyújtottak be a bíróságokra, és 24 jogerős ítélet született. A kedvező változások elismerése mellett az igazságszolgáltatás hatékonyságára és az ítéletek jellegére vonatkozó ezen adatok kvalitatív elemzése még mindig hiányzik. A Bizottság által a nagy horderejű ügyekből vett mintáról készített elemzés azt mutatja, hogy 2000 óta csak egy ügyet sikerült lezárni, és az ügyek fele még mindig nyomozati szakban van[15].

A kormány 2007 decemberében létrehozta a Nemzetbiztonsági Ügynökséget [16], hogy javítsa Bulgária teljesítményét a súlyos bűncselekmények üldözése tekintetében folytatott igazságszolgáltatási munka terén. Az Ügynökséget a jelenlegi Nemzetbiztonsági Szolgálat[17], a Pénzügyi Hírszerző Ügynökség[18] és a Katonai Titkosügynökség összevonásával hozzák majd létre. A Nemzetbiztonsági Ügynökség a Miniszterek Tanácsának közvetlen felügyelete alatt alakul meg, és független operatív hatáskörrel ruházzák majd fel. Az elgondolás szerint a Nemzetbiztonsági Ügynökséget erős helyzetbe kell hozni, hogy – a gyakorlatban – kezdeményező féllé válhasson a tárgyalást megelőző szakaszban. Ennélfogva tanácsosnak tűnik az Ügyészség egyidejű megerősítése. Az Ügynökség pontos hatásköreit és a Belügyminisztérium többi, hatáskörrel rendelkező szervével történő koordinációt biztosító mechanizmusokat másodlagos jogszabályokban és az intézmények közötti együttműködést szabályozó megállapodásokban még teljes mértékben meg kell határozni. E tekintetben fontos lesz tisztázni, mely ügyekben rendelkezik majd az Ügynökség hatáskörrel, továbbá biztosítani, hogy függetlenül folytathasson nyomozást, és tanúskodhasson a bíróságon.

TÁMOGATÁS AZ EGYÜTTMűKÖDÉSI ÉS ELLENőRZÉSI MECHANIZMUS KERETÉN BELÜL

A bel- és igazságügy területén Bulgária jelentős támogatásban részesült olyan EU-programokból, mint például a PHARE és az átmeneti támogatási eszköz, valamint a tagállamoktól[19] is. Ez a terület marad továbbra is az EU által a csatlakozás után nyújtott támogatás fő fókusza: az EU által Bulgáriának nyújtott átmeneti támogatási eszköz költségvetésének több mint felét ennek az ágazatnak utalják ki, ideértve egy 6 millió eurós külön keretet is az olyan projektek számára, amelyek közvetlenül az együttműködési és ellenőrzési mechanizmus kritériumai alapján folyó munkát támogatják.

A bel- és igazságügy területén folyó projektek valamennyi kritériumot lefedik. A 2003 óta végrehajtott projektek alapos elemzése[20] azt mutatja, hogy néhány területen, köztük az igazságügyi reform (3. kritérium) és a Rendőrség és a Határrendőrség számára biztosított képzés és felszerelés (5. kritérium) terén jelentős mértékű támogatás valósult meg, ami talán egyfajta telítődéshez is vezetett. A magas szinten elkövetett korrupció elleni küzdelem (4. kritérium) és a szervezett bűnözés elleni küzdelem (6. kritérium) területe kevesebb támogatáshoz jut. Ráadásul ez idáig nem indítottak projekteket a helyi korrupció és az olyan érzékeny szektorok, mint például az oktatás és az egészségügy terén tapasztalható korrupció megelőzése érdekében (5. kritérium).

A támogatás hatással volt a Bulgáriában zajló folyamatokra. Azok a területeken, amelyeken erőteljes a nemzetközi együttműködés, mint például az igazságügyi reform és a határterületek kérdése, több előrehaladást tudnak felmutatni a kritériumok teljesítése terén, mint a kevesebb támogatásban részesülő területeken.

A jövőbeli támogatásnak a korrupció és a szervezett bűnözés elleni küzdelemre kell összpontosítania, közvetlenül a Bulgária által készített cselekvési tervben meghatározott prioritásokra és igényekre kell irányulnia. Általában véve előnyben kellene részesíteni a kisebb, jobban körülhatárolt támogatási küldetéseket, amelyek figyelembe veszik a bolgár intézmények kapacitását a támogatások fogadására, valamint lehetővé teszik, hogy az eredményeket a kedvezményezettek teljes mértékben magukénak érezzék. Indokoltnak tűnik a támogatások irányított módon történő fokozatos megszüntetése a már telítődött területeken.

Bulgáriát arra ösztönözzük, hogy vegye teljes mértékben igénybe az EU által támogatásra szánt, jelentős költségvetést, amely az átmeneti támogatási eszköz és a TAIEX révén még mindig rendelkezésre áll. A nagyobb projekteket, amelyek végrehajtását 2008-tól tervezik az átmeneti támogatási eszköz keretein belül, és amelyek kézzelfogható eredményeket csak 1–2 éven belül tudnak felmutatni, rugalmas és jól irányzott rövid és középtávú projektekkel kell kiegészíteni (egyszerűsített ikerintézményi – „twinning light” projektek).

A Bizottság azt ajánlja a tagállamoknak, hogy közvetlenebb és gyakorlatiasabb támogatást nyújtsanak Bulgáriának, például a határ mindkét oldalán működő nyomozócsoportok létrehozásával, tanúvédelmi programokban nyújtott támogatással, pénzügyi információk és módszertanok megosztásával, technikai szakembereknek a szervezett bűnözés és a korrupció ellen küzdő szervekhez történő kirendelésével és az e téren kialakítandó intézményes partnerségek révén. További prioritássá válhatnának a csereprogramok és ösztöndíjak olyan intézményekkel, mint például az új Nemzetbiztonsági Ügynökség, a Legfelsőbb Igazságszolgáltatási Tanács és felügyelőségei, vagy a magas szinten elkövetett korrupcióval és szervezett bűnözéssel foglalkozó nyomozói és ügyészi szervek.

KÖVETKEZTETÉS

Az EU-tagság első évében Bulgária további erőfeszítéseket tett azon hiányosságok orvoslása terén, amelyek egyébként megakadályoznák az uniós jogszabályok, szakpolitikák és programok hatékony alkalmazását. Mindazonáltal az olyan kulcsfontosságú területeken, mint például a magas szinten elkövetett korrupció és a szervezett bűnözés elleni küzdelem, még nem sikerült meggyőző eredményeket felmutatni.

Az e jelentésben található technikai frissítés nem jelenti a kritériumok alapján megtett előrehaladás mélységi elemzését, bár az adott helyzet aggodalomra ad okot, amelyet még azelőtt orvosolni kellene, hogy a Bizottság júniusban teljes körű értékelést végez. Mivel Bulgária erőfeszítései az igazságügyi reform (1–3. kritérium) tekintetében és a korrupció ellen a határterületen folytatott küzdelem terén továbbra is javuláshoz vezetnek, meg kellene erősíteni azokat a fellépéseket, amelyek a helyi önkormányzatoknál és az olyan érzékeny szektorokban, mint például az oktatás és az egészségügy terén tapasztalható korrupciót (5. kritérium) célozzák. Bulgáriának különösen fokoznia kellene erőfeszítéseit a magas szinten elkövetett korrupció (4. kritérium) és a szervezett bűnözés (6. kritérium) elleni küzdelem terén.

A Bizottság elismeri azon jelentős erőfeszítést, amelyet Bulgária egy hiteles cselekvési terv elkészítésébe fektetett. Mindazonáltal a cselekvési tervnek egyes helyeken következetesebbnek kellene lennie, valamint ki kellene terjednie egyes le nem fedett területekre. Néhány fellépést érhetőbbé kellene tenni, teljesítési határidőket kellene meghatározni, valamint pontosan meg kellene adni, hogy a különféle fellépésekért mely szervek felelősek[21]. A Bizottság javasolja, hogy a cselekvési tervet e pontokon javítsák ki.

ANNEX

Overview of EU Assistance provided to Bulgaria in the area of Judicial Reform and the Fight against Corruption and Organised Crime [22]

Benchmarks 1 and 2: Independence and Accountability of the Judicial System; Transparency and Efficiency of the Judicial Process

Projects focusing on the revision and implementation of the Bulgarian judicial procedure codes and projects strengthening key institutions in the judicial system such as the Supreme Judicial Council and the Prosecution Office have been implemented. The application of procedural legislation will continue to be supported through the Transition Facility.

Phare 2004-2006:

- Strengthening the Bulgarian Judiciary – Implementation of the new penal procedures code; strengthening the interagency cooperation between public prosecutor’s office (PPO) and other concerning bodies in fighting organised crime and corruption (Oct 2006-Apr 2008: 878.600 EUR)

- Strengthening the Senior Judicial Council and improvement of magistrates' status (until Jul 2007: 1,2 MEUR)

- Remedy the Civil and Penal Procedures (ended early 2007: 1.2 MEUR)

Transition Facility 2007:

- Strengthening the uniform application of the new procedural legislation in Bulgaria (1,6 MEUR)

Main Bilateral Projects:

Consultations to national legislation and further training in criminal law, harmonization of European Law and various topics, e.g. legal aid (2007: 88.000 EUR) |

- Main Projects with a total budget of at least 4.8 MEUR

Benchmark 3: Judicial Reform

An important budget for investment into IT technology and for training and strategic advice on structural reform of the judiciary was made available. Substantial support has been given to the establishment of a witness protection system. Future projects continue training activities and strengthen court management. Bilateral projects focused on various aspects of judicial reform including training and capacity building.

Phare 2004-2006:

- Training of magistrates and administrative staff (1,2 MEUR)

- Judicial Cooperation in Penal and Civil Matters (until 09/2007; 1 MEUR)

- Support for the Establishment and Strengthening of a Witness Protection System (6.2 MEUR)

- Several Projects investing into Information Technology for the Judiciary and providing Technical Assistance (total approx. budget 43 MEUR)

Transition Facility 2007:

- Strengthening the public management of the judiciary and court administration (1,8 Mio EUR)

- Further steps towards a higher quality of training in the judiciary (780.000 EUR)

European Social Fund: Operational Plan 2007-2013 (Administrative Capacity):

The ESF will fund several projects on the improvement of professionalism, transparency and accountability of the Bulgarian judicial system for a total budget of 12 MEUR. Project objectives include monitoring of the Administrative Procedure Code; development of IT systems; development and capacity building of the administrative court system; development of the Unified Information System.

Bilateral Projects:

Consultation to national legislation and further training in administration of justice, administrative law and various topics: quality management workshops for judges and prosecutors (until Dec 2007: 38.000 EUR) |

Establishing European Union Law Documentation Centre for the Judiciary(Apr 2006-Mar 2008: 350.000 EUR) Strengthening the capacity of the Ombudsman of BG and the local public mediators to protect human rights, counteract corruption and promote good governance (Jan 2007-Dec2008: 350.000 EUR) Strengthening of institutional capacity of SIRENE bureau (in preparation: 325.000 EUR) Rendering of advice on strategic issues relating to the conceptual framework of the reforms of the structure of the Prosecutor’s Office of the Republic of Bulgaria (Jan-Sept 2007: 74.500 EUR) |

Continued Development of Judiciary Training Capacities (Mar-Nov 2007: 35.000 EUR) |

Better Legal Training for magistracy (Apr 2006-2008: 101,000 EUR) Prosecution Office Reform (Jun 2006-2008: 80,700 EUR) |

- Main Projects with a total budget of at least 65.4 MEUR

Benchmark 4: High-Level Corruption

Several successive EU projects on capacity building for the fight against corruption have been implemented since 2004. This support will continue through both Phare and the Transition Facility. A number of bilateral advisers are active in this area and individual missions and training courses have been carried out through bilateral funds.

Phare 2004-2006:

- Strengthening the Capacity of the Anti-Corruption Commission to Counteract Corruption in Public Administration and Judiciary and the relevant law enforcement bodies - Technical Assistance (several projects since 2004, total budget: 7.2 Mio EUR)

Transition Facility 2007:

- Civil Society Development in the area of anti-corruption fighting (1,15 Mio EUR)

- Elaboration and strengthening of the Human Resources Management System in the Ministry of Interior as a factor in the fight against corruption among its personnel (1,5 Mio EUR)

Main Projects with a total budget of at least 9.85 MEUR

Benchmark 5: Local Corruption / Corruption at Borders

The EU has heavily invested in Border Control and in improving the effectiveness of Bulgarian police since 2003. A number of bilateral projects have also reinforced institutional capacity in this area. However, no larger projects directly addressing prevention aspects of local corruption and corruption in vulnerable sectors such as education and healthcare have been implemented.

Phare 2003-2006:

- 11 large projects modernising Border Police equipment, implementing EU best-practice in border control and improving the operative capacity of border police have been implemented since 2003/2004. (total budget: approx. 90 MEUR)

- Several projects address the general modernisation of Bulgarian Police and the improvement of its efficiency (total budget: approx. 25 MEUR)

Bilateral Projects (examples):

Enhancing Anti-Corruption Practices within the Bulgarian Law Enforcement Agencies (Nov 2006 -Feb 2007) Border Justice (Aug 2006-Mar 2007: 125,000 EUR) |

- Main Projects with a total budget of at least 115 MEUR

Benchmark 6: Organised Crime

As yet, assistance for capacity-building of the key institutions responsible for the fight against organised crime has been relatively limited, except for important investment into Police. For the future an important budget for training and capacity development in this area has been foreseen. Bilateral projects focussed on a number of specific areas such as drugs trafficking, human trafficking or money laundering.

Phare 2004-2006:

- Modernising Bulgarian Police and Enhancing its efficiency (several projects since 2004, total budget: 16.46 MEUR)

- Further strengthening police investigation capacity (crime statistics, undercover operations and investigative techniques and forensics) (900,000 EUR)

- Improving of the Co-operation between the Financial Intelligence Agency and the Obligated Entities Enlisted by the Law on Measures against Money Laundering (150,000 EUR)

- Further Strengthening the Administrative Capacity of the Public Prosecutor’s Office for fighting money laundering, organized crime and corruption on the high levels with an accent on confiscation of property acquired by crime (155,000 EUR)

- Improvement of Forensic Capacity for the Inspection of Crime Scenes (Phare 2006: 1.6 MEUR)

Transition Facility 2007:

- Enhancement of the administrative capacity of the Police in counteraction to drug crimes at national and regional level (600.000 EUR)

- Enhancement of the Ministry of Interior's capacity to fight organised crime (1 Mio EUR)

- Enhancement of the capacity of the Bulgarian police through the introduction of EU models and methods for crime analysis (580.000 EUR)

- Further strengthening the administrative capacity of the Financial Supervision Commission (money-laundering) (450.000 EUR)

- Improving and extending the level of training in the field of countering organized crime for Bulgarian MoI (620.000 EUR)

- Further strengthening forensic capacity of the expert services of Ministry of Interior for collection and examination of material traces for crime scenes (525.000 EUR)

Bilateral Projects:

Illegal Migration (Nov 2007-Jun 2008: 24.000 EUR) |

“Development of a child-rights methodology to identify and support child victims of traffic” (Dec 2005-2007: 214.908 EUR) |

Raising the effectiveness of the Financial Intelligence Agency in monitoring of anti-money laundering and anti-terrorist financing compliance in entities of the non-financial sector (Jun-Nov 2007: 51.000 EUR) |

Explosives, Firearms, Ammunitions (Feb-Aug 2007: 39.500 EUR) Fight against money laundering Police cooperation programmes on (1)crime management (2) trafficking in human beings and illegal migration, (3) police and ethics |

Combating Money Laundering (Nov 2006-Jun 2007: 35,140 EUR) Murder Investigation – Building Capacity (Jul06-Mar 2007: 24,770 EUR) Identity Document Fraud Unit (Apr 2006-2007: 282,000 EUR) Improving anti-drugs intelligence capacity of BG Customs Agency (Nov 2006-Dec 2007: 105,000 EUR) |

- Main Projects with a total budget of at least 22.96 MEUR

[1] A Bizottság 2006. december 13-i 2006/929/EK határozata a Bulgáriában felállítandó együttműködési, valamint az igazságügyi reform, a korrupció és a szervezett bűnözés elleni küzdelem területén érvényes külön értékelési kritériumok teljesítése terén elért haladást ellenőrző mechanizmus létrehozásáról (HL L 354., 2006.12.14., 58. o.).

[2] A Bizottság először 2007. június 27-én tett jelentést (COM(2007)377 végleges).

[3] A terv a következő internetes oldalon található meg: http://www.mvr.bg/en/EUIntegration/plan_BM_1_6_21_10_07_final.htm

[4] A büntetőeljárási törvénykönyvről szóló jelentéseket az Igazságügyi Minisztérium és az Ügyészség weboldalain egyaránt közzéteszik, míg a közigazgatási eljárási törvénykönyvről szóló jelentések az Igazságügyi Minisztérium és a Legfelsőbb Közigazgatási Bíróság weboldalain érhetők el.

[5] Cselekvési terv, 2.10. pont.

[6] Tulajdonképpen jogilag nem lehet bizonyítéknak tekinteni, ha a büntetőeljárás során az illetékes bolgár hatóság adott információt nem hivatalos úton szerez meg. Nincsenek továbbá garanciák az olyan adatok védelmére sem, amelyeket nem tekintettek bizonyítéknak. A bíróság előtt felmutatható bizonyítékok terén alkalmazott ilyetén megszorító szemlélet megnehezíti a tárgyalás előtti szakaszt, és csökkenti az igazságszolgáltatás hatékonyságát.

[7] Különféle intézmények, mint például a Főügyészi Hivatal és a Legfelsőbb Igazságszolgáltatási Tanács, valamint független szakértők is úgy vélik, hogy Bulgáriának korszerűsítenie kell a büntető törvénykönyvet, valamint felül kell vizsgálnia a büntetőeljárási törvénykönyvet.

[8] A büntetőeljárási törvénykönyv 194. cikkének módosítása.

[9] 2007. december 13-án a Legfelsőbb Igazságszolgáltatási Tanács megvesztegetés miatt felmentett egy ügyészt és egy nyomozót. A Tanács mindkét esetben az ügyet szigorú megközelítésben értékelte, és elutasította az olyan eljárási jogorvoslatok lehetőségét, mint például az alkotmány módosítása előtt az igazságügyi tisztviselők számára biztosított elévülési idő lejárta és immunitás.

[10] A 2007 júliusa és novembere közötti időszakban a közigazgatási szervek felügyeletei összesen 784 ellenőrzést hajtottak végre, amelyből 373 tervezett, 411 pedig ad hoc jellegű volt. A Vámhivatal felügyeleti szerve hajtotta végre a legtöbb ad hoc ellenőrzést, szám szerint 90-et. A felügyeleti szervek összesen 214 alkalommal kaptak korrupcióval kapcsolatos jelzést. 73 alkalommal indítottak fegyelmi eljárást közigazgatási tisztviselővel szemben. 54 tisztviselőt menesztettek, 5 tisztviselő jogviszonyát pedig ideiglenesen felfüggesztették. 30 tisztviselő ügyiratát továbbították az ügyészi hivatalnak, és 3 tisztviselőt ítéltek el jogerősen korrupció miatt.

[11] Cselekvési terv, 4. kritérium, 1.2. pont.

[12] 2007 decemberének végére (a 11-ből) öt határellenőrzési pontnak kellett az új „elektronikus ügyiratrendszer” elvei szerint működnie.

[13] A Belügyminisztérium által szolgáltatott adatok alapján a Vámhivatal 86 vámügyőr esetében végzett ellenőrzést, amire a 2007 júliusa és novembere közötti időszakra tervezett ellenőrzések eredményeképpen került sor. Emellett bejelentések alapján 12 fegyelmi eljárást tartottak ugyanezen időszak alatt, és 15 fegyelmi jellegű büntetést szabtak ki. Egyidejűleg a Határrendőrség 24 ellenőrzést tartott, amely következtében 10 főt elbocsátottak, 8-at más munkakörbe helyeztek át, míg 3 főnél megszüntették az eljárást. Fegyelmi eljárást folytattak további öt köztisztviselő ellen, akiket más pozícióba helyeztek át.

[14] Október 28-án és november 4-én helyi választásokat tartottak Bulgáriában. A hatóságokhoz szavazatvásárlás gyanújával kapcsolatban 179 bejelentés érkezett. Az ügyészség november 22-én 13 nyomozati eljárást indított. A legtöbb nyomozás Pernikben, Varnában, Stara Zagorában és Berkovitsában indult.

[15] A szervezett bűnözéssel kapcsolatos ügyek igazságügyi következményeinek kvalitatív elemzése híján a Bizottság párbeszéd kezdeményezése végett mintaként küldött Bulgáriának egy jegyzéket a 2000 és 2007 között indított, elhíresült ügyekről. A 2006 óta indított 10 ügy jelenlegi állásáról Bulgáriának küldött összefoglaló szerint a vádiratokat 3 ügyben továbbították, és az eljárás folyamatban van, egy ügyben megállapodásra tettek javaslatot az ügyész és a vádlott között, amelyet jelenleg a Legfelsőbb Semmítőszék vizsgál felül, egy ügyben az ügyész és a vádlott közötti megállapodás jogerőre emelkedett, valamint további 5 ügyben – közülük 1–1 indult 2002-ben és 2003-ban – a nyomozás még mindig folyik.

[16] Az Állami Nemzetbiztonsági Ügynökségről szóló törvény, Bulgária Hivatalos Lapja 109. szám, 2007.12.20.

[17] A Belügyminisztérium keretén belül működő különleges és fedett nyomozásokat végző szolgálat.

[18] A Pénzügyi Hírszerző Ügynökség bevonása az új Nemzetbiztonsági Ügynökségbe hatással lehet a bolgár pénzügyi hírszerző ügynökségnek az európai pénzügyi hírszerző egységek hálózatában (Egmont csoport) elfoglalt helyzetére, és munkáját esetleg össze kell majd hangolni a megfelelő szervek munkájával.

[19] Csak a PHARE egyedül több mint 182 millió eurót jutatott 2004 óta Bulgária bel- és igazságügyi területeinek. Az átmeneti támogatási eszközt 2010-ig hajtják végre. A strukturális alapok keretein belül külön figyelem és támogatás irányul az EU-alapok terén megvalósítandó hatékony és átlátható pénzgazdálkodás megteremtésére; e projekt a korrupció elleni küzdelemhez kapcsolódik. Technikai segítséget kap majd Bulgária a projektek nyomon követése, értékelése és ellenőrzése, továbbá egy olyan hatékony egységes irányítási információs rendszer kialakítása terén, amely képes lesz átlátható információt szolgáltatni az alapokból nyújtott intervenciókról és kifizetésekről. Az összeegyeztethetőségi értékelés során az EK pénzügyi ellenőrei megvizsgálják a Bulgáriában létrehozott rendszereket, ideértve a csalás és korrupció elleni küzdelemre való készséget is. A TAIEX jelentős számú fellépést szervezett Bulgáriában a bel- és igazságügy területén, és továbbra is vannak hozzáférhető pénzeszközei az esetleges jövőbeli fellépésekre.

[20] Az esetlegesen támogatással le nem fedett területek azonosítása, valamint a teljes körű támogatás érdekében a 2003 óta az uniós és kétoldalú megállapodások alapján Bulgáriának nyújtott támogatásokat a jelentéshez mellékelt jegyzékben foglaltuk össze, amelyet a Bizottság számára hozzáférhető, valamint a tagállamok által közölt információk alapján állítottunk össze. Az egyes projektekre vonatkozóan nem minden adatot sikerült belefoglalni, továbbá az aggregált adatokat előnyben részesítettük a könnyebb olvashatóság érdekében. Mindazonáltal Bulgáriának valamennyi információt megküldtünk, valamint az e fejezetben található javaslatokat megvitattuk a bolgár hatóságokkal.

[21] Részletesek és hitelesek az igazságügyi reform (2. kritérium) és különösen a bíróságok működése szabályozásának (1. és 2. kritérium) jogi keretén belül javasolt fellépések. Ezzel szemben a 4., 5. és 6. kritérium területén a cselekvési tervben nem szerepelnek pontos célterületek, sem jelentős teljesítménymutatók. A javasolt intézkedések (mint például a figyelemfelkeltő kampányok stb.) nem tükrözik az adott problémák orvoslásához szükséges elkötelezettség szintjét. Elmulasztják továbbá meghatározni az alapul szolgáló műveleti keretet is. Például az 5. kritérium 1.4. intézkedése éves felméréseket említ a kulcsfontosságú határátkelőhelyeknél, amelyek során a korrupció tekintetében megkérdeznék az átutazókat és tehergépjármű-vezetőket a határon dolgozó tisztviselők viselkedéséről. A javulás pontosabb figyelemmel kíséréséhez az ilyen felméréseket akár havonta vagy háromhavonta is el lehetne végezni a legveszélyeztetettebb határátkelőhelyeknél. E felméréseket akár független szervezetekkel közösen is lehetne végezni. A felméréseket továbbá össze lehetne kapcsolni egy, az ezen határátkelőhelyeket érintő olyan operatív cselekvési tervvel, amely részletes ütemtervet tartalmaz az ellenőrzésekre, szemlékre, képzésekre stb. E cselekvési tervet olyan kvalitatív adatokra lehetne alapozni, amelyek lehetővé teszik az elemző jellegű kockázatértékelést. A cselekvési terv folyamatos frissítését erős központi operatív koordinációs mechanizmus révén kellene szorosan figyelemmel követni.

[22] PHARE: Budgetary figures include Bulgarian national co-financing.

Bilateral Projects: Only larger bilateral projects are taken up in this list. In addition, various assistance missions, study visits and smaller activities have taken place.